12 CHRONICLE OF DALE ABBEY. 
oculo clemencie sue respexit eum et consolatus est ne igitur locus 
ille deo amabilis et hominibus venerabilis diutius divinis defraud- 
aretur obsequiis Dominus Willielmus de Grendhon cujus nomen 
propter suorum prerogativas meritorum tanquam mel in ore 
dulcoratur misit et accersiri fecit huc canonicos quinque 
de Welbek Ordinis premonstratensis prior illorum vocabatur 
Willielmus Bensyt sub Abbate Ricardo de Suwell (viro utroque 
in temporalibus et spiritualibus admodum experto) prior illorum 
et tunc quem satis vidit postea apud Welbek domus illius priorem 
frater Willielmus de hagneby tunc illius ecclesie canonicus post 
vero prior sancte hujus congregationis quando habitum suscepit* 
Religionis qui multa de ipso edificandi gratia nobis narrare 
consueverat. Manserunt autem hii predicti quinque viri ob 
Ordinis asperitatem in maxima paupertate multas interim et 
diversas perpessi adversitates. Cumque die quadam unus eorum 
Lampades ante Altare dependentes deorsum attrahere vellet 
mirum in modum omnes in terram cadentes minutatim confracte 
sunt vocatoque priore in auditorio et accepta licentia loquendi 
dicebat inter cetera: Eamus hinc quia nichil nobis evenit 
prosperum omnia vergunt in contrarium et vere dico quia dominus 
nos loco isto indignos judicavit. Aut aliis nobis melioribus forte 
reservavit. Cujus verba vera facta sunt presagia futurorum prout 
postea rei probavit eventus et sequens casum declarabit. Post 
non multum temporis venit aput Depedala sicut ut ante fecerat 
Abbas memoratus gracia visitandi fratres suos volens omnia recta 
esse et invenit eos pauperrimam vitam agentes. pauca in 
granario habentes ad pistrinum pauciora ad Camberiam. quorum 
necessitatibus vir sanctus condolens dicebat / Molestum esse et 
injustum videri fratres suos fame et inedia confundi in deserto 
quibus satis sufficienter victus et vestitus necessaria domi providere 
poterat secundum regule et ordinis exigenciam. Dum igitur 
remeasset ad Monasterium habito cum fratribus diligenti tractatu 
ususque consilio saniorum in predictos fratres apud depdala 
commanentes domi revocavit. 
* Sic, but query szscepz, 
